钦定古今图书集成/明伦汇编/氏族典/第437卷 > 马亨
## 钦定古今图书集成/明伦汇编/氏族典/第437卷 > 马亨

按《元史马亨传》：“亨字大用，邢州南和人。太保刘秉忠
荐于世祖，召见潜邸，甚器之。既而籍诸路户口，以亨
副八春忙哥抚谕西京，诏亨议陕西宣抚司事，寻迁
陕西四川规措军储转运使。四年，迁陕西五路西蜀
四川廉访都转运使。未几，授工郎侍郎。至元三年，进
嘉议大夫、左三部尚书，寻改户部尚书。七年，立尚书”
省，仍以亨为尚书。为平章阿合马所忌，以诬免官。会国兵围襄、樊，廷议河南行省调发军饷，诏以亨为佥
省，任其事，水陆供馈，未尝有缺。十年，还京师，卒。子绍
庭，云南诸路肃政廉访司副使。